[Възможни проблеми при използване на POP3 и SpamAssassin](/bg/kb/view/1878_vazmozhni_problemi_pri_izpolzvane_na_pop3_i_spamassassin "Възможни проблеми при използване на POP3 и SpamAssassin")

 Ако използвате POP3 за свързване към пощенска кутия, Вашето устройство ще има достъп само до Inbox папката на тази кутия. Ако SpamAssassin е включен за пощенската кутия, всички съобщения, които бъдат филтрирани като спам ще бъдат доставени в Спам папката на тази пощенска кутия. Следователно, ако използвате POP3 за пощенска кутия с включен SpamAssassin, всички съобщения филтрирани като спам няма да се изтеглят на Вашето устройство.
Има няколко варианта за да избегнете това ограничение на POP3:

 Използване на IMAP вместо POP3

За съжаление, повечето имейл програми не предлагат лесен начин за преминаване от POP3 към IMAP. Въпреки това, можете да използвате следните стъпки, за да преминете към IMAP без да загубите вече изтеглените на Вашето устройство съобщения:
1. Създайте нов IMAP акаунт за пощенската кутия през Вашата имейл програма. Използвайте инструкциите за Конфигуриране на e-mail програма (Outlook, Thunderbird, Mail и др.).2. Преместете писмата от POP3 акаунта в IMAP акаунта на Вашата имейл програма.3. Изтрийте POP3 акаунта.
Внимание: Препоръчваме Ви да прочетете статията Сравнение на POP и IMAP протоколите за да прецените дали IMAP е добро решение за Вас.

Преглеждане на Спам папката чрез Уебмейл


Използвайки Уебмейл интерфейса, можете да местите съобщенията, които са били неправилно филтрирани като спам oт папката Спам във Входяща Поща. Можете да разгледате статията за Проверка на пощата през Webmail. 
Внимание: Съобщения по-стари от 7 дни се изтриват от Спам папката по подразбиране. Препоръчваме да промените настройката "Спам папката е включена, пази съобщенията" за Вашата пощенска кутия на "30 дни" през секцията "Пощенски кутии" от хостинг Контролния Панел. По този начин ще можете да проверявате Спам папката по-рядко.

Изключване на SpamAssassin

Можете да откриете инструкции за изключване на SpamAssassin в статията Изключване на SpamAssassin.
Внимание: Препоръчваме да не изключвате SpamAssassin, защото той предпазва пощенската Ви кутия от нежелани съобщения.
 